**Predmet: OSNOVI EKONOMIJE**

**Oblast: JAVNA DOBRA I ZAJEDNIČKI RESURSI**

**Aktivnost: SIMULACIJA JAVNE DEBATE O TROŠKOVIMA I KORISTIMA LOKALNIH PROJEKATA** (max 5 poena)

**Tema:** **Izgradnja Postrojenja za prečišćavanje otpadnih voda u Botunu – analiza troškova i koristi**

**Cilj(evi):** Sagledati troškove i koristi planiranog projekta, istražiti različite aspekte i stavove razvijajući kritičko mišljenje i komunikacijske vještine.​

* Istražiti ekonomske, ekološke i društvene aspekte javnog dobra (prečišćavanje otpadnih voda);
* Razumjeti konflikt između javnog interesa i lokalne zajednice;
* Razviti vještine pregovaranja, postavljanja pitanja, argumentacije i kritičkog mišljenja.

Predmet diskusije je planirana izgradnja Postrojenja za prečišćavanje otpadnih voda u naselju Botun. Projekat je izazvao zabrinutost među mještanima koji izražavaju bojazan da bi postrojenje moglo negativno uticati na kvalitet života i životnu sredinu u njihovoj zajednici.

**Predlog za simulaciju javne rasprave:**

**Uloge:**

1. **Predstavnici lokalne samouprave (opštine):** Objašnjavaju potrebu za izgradnjom PPOV-a, predstavljaju tehničke detalje projekta i očekivane benefite za širu zajednicu. (2-4 studeta)
2. **Mještani Botuna:** Izražavaju zabrinutost zbog mogućeg uticaja postrojenja na životnu sredinu, zdravlje i kvalitet života u njihovom naselju.​ (2-4 studeta)
3. **Ekološke nevladine organizacije:** Analiziraju ekološke aspekte projekta, potencijalne rizike i predlažu mjere za zaštitu životne sredine.​ (2-4 studeta)
4. **Novinari:** Prate raspravu, postavljaju pitanja učesnicima i izvještavaju o ključnim tačkama diskusije.​ (2-4 studeta)

**Tok rasprave:**

* **Uvodno izlaganje predstavnika opštine:** Predstavljanje projekta, njegovih ciljeva, tehničkih detalja i očekivanih koristi za grad.​
* **Izlaganja ostalih učesnika:** Svaka grupa iznosi svoj stav, argumente i pitanja vezana za projekat.​
* **Diskusija:** Otvorena debata među učesnicima, uz moderaciju koja osigurava da se svi glasovi čuju i da se rasprava vodi konstruktivno.​
* **Zaključci:** Sumiranje ključnih tačaka rasprave, identifikacija otvorenih pitanja i predlozi za dalje korake.​

**Napomena:** Ova simulacija ima za cilj da studentima omogući bolje razumijevanje kompleksnosti donošenja odluka u lokalnoj zajednici, posebno kada su u pitanju javna dobra, tj. infrastrukturni projekti koji mogu imati značajan uticaj na stanovništvo i životnu sredinu.

**Trajanje diskusije:** 60 minuta.